[ca] La mongeta del Ganxet (Phaseolus vulgaris L.) és una varietat tradicional catalana que es caracteritza per la forma corbada de la llavor i perquè és molt apreciada per les seves grans qualitats organolèptiques. A més, en les zona del Vallés, Maresme i Conca de la Tordera es pot comercialitzar sota l'etiqueta de qualitat Denominació d'Origen Protegida mongeta del Ganxet des del 2008. Aquesta varietat ha estat àmpliament estudiada. Des de l'any 1992 la Fundació Miquel Agustí n'ha fet diferents estudis col·locant en el punt de mira una gran quantitat d'aspectes. S'ha trobat que el grau de curvatura de les mongetes esta relacionat de forma positiva amb un contingut elevat de proteïna i una elevada cremositat. No obstant això, és una varietat que ha anat creixent tant en nombre de pagesos que la cultiven com en producció i és per això que la investigació és constant. En aquest treball es proposa estudiar la variabilitat genètica i ambiental existent dins la varietat Ganxet per caràcters agronòmics i morfològics, tant de la llavor com de la beina. Per a aconseguir-ho, s'ha dut a terme un assaig multilocalitat amb cinc genotips de Ganxet més un testimoni (Planxeta). Els resultats obtinguts indiquen que hi ha variabilitat genètica i ambiental per a tots els caràcters avaluats excepte pels caràcters de beina i la curvatura de la llavor, on no s'ha detectat variabilitat a causa de l'ambient. S'ha pogut comprovar que la variabilitat ambiental ve donada, en bona part, pel maneig del cultiu. Les varietats C17 i C212 presenten els rendiments més elevats, però, tot i que tenen les llavors corbades, es distancien una mica del que tradicionalment hem entès com a mongeta del Ganxet. En canvi, les varietats G. Cooperativa i G. Montcau no han resultat ser tan abundoses però la morfologia de la llavor ens porta a pensar que seran unes mongetes amb uns caràcters organolèptics i una concentració de proteïna superiors. C38 és una varietat que presenta una llavor similar a G. Montcau i G. Cooperativa però amb produccions més elevades que poden igualar a les de C17 i C212.

[en] The Ganxet bean (Phaseolus vulgaris L.) is a Catalan traditional variety that is characterized by the curved shape of its seed and being very appreciated because of its great organoleptic quality. In Vallès, Maresme and Conca de la Tordera zone it can be commercialized using the Protected Designation of Origen mongeta del Ganxet high quality label, since 2008. This variety has been widely studied. Since 1992, Fundació Miquel Agustí has carried out several studies setting the point of view in many aspects. It has been found that the degree of curvature of the beans is related to the positive form with a high content of the protein and a high creaminess. However, it is a variety that has seen how the number of farmers working in/ focused on them, as well as their production have increased. That is why the research is constant. The purpose of this work is to study the genetic and environmental variability among the different Ganxet varieties according to agronomic and morphological characters, both seed and pod. To achieve this a multilocality test was carried out five Ganxet genotypes, plus a testimony (Planxeta). The results indicate that there are genetic and environmental variability for all the tested factors but for the pod and for the seed curvature, where we have not found variability caused by the environment. It has been possible to see that the environmental variability is given, for the most part, by the management of the crop. Varieties C17 and C212 present very high yields, but, although they have curved seeds, become a bit different from all that has traditionally been understood as Ganxet bean. In contrast, the G. Cooperativa and G. Montcau varieties have not been as productive but the morphology of the seed leads us to think that they will be beans whose organic factors and protein concentration will be higher. C38 is a variety that presents a seed similar to G. Montcau and G. Cooperativa but with more production that could equal those of C17 and C212.